Laks ble i 1900 lagt på kjøl ved Carljohansværn Værft, marinens hovedverft, i Horten, ble sjøsatt der 12. juli 1900 og ble satt i tjeneste i 1901. Båten var 40,0 meter lang og 4,90 meter bred. Den hadde et dyptgående på 1,10 meter foran og 2,10 meter akterut, og hadde en standard fortrenging på 80 tonn (maksimalt 107 tonn). Maskininstallasjonen besto av to vannrørkjeler og en tredobbel ekspansjons dampmaskin, med 650 hk som drev en propell og ga en toppfart på 17,5 knop. Båten kunne bunkre opptil 17 tonn kull. Bevæpningen besto av to 3,7 cm 5-løps Hotchkiss-revolverkanoner og to 45 cm torpedorør, ett mellom de to skorsteinene og ett på akterskipet. Besetningen talte 23 mann.